b"\n_START_ARTICLE_\nMonstrenes tid \xe2\x80\x93 Livet f\xc3\xb8r dinosaurene\n_START_SECTION_\nEpisode 1: \xc2\xabWater Dwellers\xc2\xbb\n_START_PARAGRAPH_\nDen f\xc3\xb8rste episoden begynner med en illustrasjon av da jorda ble formet, for ca 4,4 milliarder \xc3\xa5r siden, da planeten Theia krasjet med jorda, da jorden blir deformert og former m\xc3\xa5nen. Vi f\xc3\xa5r se p\xc3\xa5 de f\xc3\xb8rste tegnene p\xc3\xa5 liv i havet i Chengjiang i Kina for 530 millioner \xc3\xa5r siden, i kambrium-perioden, da det var 30% mindre oksygen enn i dag. P\xc3\xa5 denne tiden dominerte blant annet trilobitter og kraniedyr i havet._NEWLINE_Etter kambrium fokuserer epiosden p\xc3\xa5 livet i South Wales, Storbritannia i silur for 418 millioner \xc3\xa5r siden, da det fortsatt var 30% mindre oksygen enn i dag. Kraniedyrene utvikler seg til kjevel\xc3\xb8se fisk med et stort hode og virvel, kalt cephalaspis. Cephalaspis' st\xc3\xb8rste fiende er den store sj\xc3\xb8skorpionen brontoscorpio, dyret som tar det aller f\xc3\xb8rste steg p\xc3\xa5 land. Denne delen handler om fiskearten cephalaspis' overlevelse i skorpionenes verden._NEWLINE_Sist i episode 1 fokuserer den p\xc3\xa5 livet i Pennsylvania i USA i devon-epoken for 360 millioner \xc3\xa5r siden, da det var 20% mindre oksygen enn i dag. Fisken cephalaspis utvikler seg til hynerpeton, et amfibie-liknende firbent virveldyr, ogs\xc3\xa5 kalt panserpadde. Den kan ikke puste p\xc3\xa5 land, s\xc3\xa5 den m\xc3\xa5 stort seg holde seg i vann, der det er enda st\xc3\xb8rre farer en skorpioner. Hynerpeton blir f\xc3\xb8rst truet av stethacantus, en utd\xc3\xb8dd type hai, men den blir spist av en enda st\xc3\xb8rre fisk kalt hyneria. P\xc3\xa5 slutten av episoden utvikler panserpadden hynerpeton seg til de f\xc3\xb8rste reptilene.\n_START_SECTION_\nEpisode 2: \xc2\xabReptile's Beginnings\xc2\xbb\n_START_PARAGRAPH_\nEpisode 2 fokuserer f\xc3\xb8rst p\xc3\xa5 livet i Kansas, USA i karbon for 300 millioner \xc3\xa5r siden, da det var 40% mer oksygen enn i dag. Mange paleontologer tror at det er derfor leddyrene p\xc3\xa5 denne tiden var mye st\xc3\xb8rre. Leddyrene vi f\xc3\xb8lger i denne episoden befinner seg i s\xc3\xa5kalte kullskoger, og inkluderer blant annet mesothelae, en gigantisk edderkopp, meganuera, en gigantisk \xc3\xb8yenstikker og arthropleura, en gigantisk tusenbein-slektning. I denne skogen lever det ogs\xc3\xa5 den lille dinosauren petrolacosaurus og panserpadden proterogyrinus, der leddyrene og reptilene kjemper om makten._NEWLINE_Episode 2 fokuserer s\xc3\xa5 p\xc3\xa5 livet i tidlig perm i Tyskland for 280 millioner \xc3\xa5r siden, da det var 20% kaldere enn i dag. N\xc3\xa5 hadde bartr\xc3\xa6r utviklet seg, slik at det ble lettere \xc3\xa5 tilpasse seg klimaendringene. P\xc3\xa5 denne tiden var det mye lengre kaldere tider enn i dag. Den lille dinosauren petrolacosaurus hadde n\xc3\xa5 utviklet seg til edaphosaurus, en pelycosaur som levde i flokker og hadde utvokst leddyrene i st\xc3\xb8rrelsen. Edaphosaurus er planteeter, s\xc3\xa5 den f\xc3\xa5r fort konkurranse med den liknende pelycosauren dimetrodon, som er kj\xc3\xb8tteter.\n_START_SECTION_\nEpisode 3: \xc2\xabClash of Titans\xc2\xbb\n_START_PARAGRAPH_\nEpisode 3 fokuserer f\xc3\xb8rst p\xc3\xa5 livet i sen perm i Sibir for 250 millioner \xc3\xa5r siden, da det var 60% varmere enn i dag. Verden var n\xc3\xa5 et stort kontinent kalt Pangea, der hele kontinentet var dekket av stor og ugjestmild \xc3\xb8rken. Blant dyrene som kjemper for \xc3\xa5 overleve i dette klimaet er therapsider, som er mer pattedyrliknende enn de andre reptilene, scutosaurus, en stamfar for skilpadder som kun lever p\xc3\xa5 et lite vannhull, et par diictodon, som lever under jorda og gorgonopsid, som er den st\xc3\xb8rste kj\xc3\xb8tteteren p\xc3\xa5 denne tiden. Selv om gorgonopsid er den st\xc3\xb8rste kj\xc3\xb8tteteren p\xc3\xa5 denne tiden, er den ikke den st\xc3\xb8rste faren. De st\xc3\xb8rste farene er den ekstreme varmen og vulkansk aktivitet._NEWLINE_Etter perm-perioden fokuserer episode 6 p\xc3\xa5 livet i tidlig trias i Antarktika for 248 millioner \xc3\xa5r siden, da det var 40% varmere enn i dag. Her er det dyr som lystrosaurus, euparkeria og proterosuchus som dominerer. P\xc3\xa5 slutten av episoden utvikler en euparkeria seg til \xc3\xa5 bli en allosaurus. Fortelleren forteller at pattedyr kommer til \xc3\xa5 bli skjult i skyggene en god stund framover da en ny gruppe dyr tar over som den dominerende arten p\xc3\xa5 jorda. De pattedyrliknende krypdyrenes tid er over. Dette er begynnelsen p\xc3\xa5 dinosaurenes tid.\n_START_SECTION_\nProduksjon i Norge\n_START_PARAGRAPH_\nP\xc3\xa5 TVNorge ble den ikke sendt i tre deler, men satt sammen som ett helt program, og inkluderte en god del kutting av dokumentaren slik at den skulle passe inn med tiden p\xc3\xa5 kanalens program. Men p\xc3\xa5 DVD-utgivelsen i Norden ble den delt inn i 6 episoder; \xc2\xabT\xc3\xb8ffe tider\xc2\xbb, \xc2\xabSkorpionenes verden\xc2\xbb, \xc2\xabFiskernes makt\xc2\xbb, \xc2\xabMarkens jegere\xc2\xbb, \xc2\xabIstid\xc2\xbb og \xc2\xabDagen da jorden brant\xc2\xbb."